Ericus Olai
Store norske leksikon,Historie,Historievitenskap,Historikere
Ericus Olai var en svensk teolog, historiker og oversetter som levde i middelalderen. Han studerte i Rostock, og ble professor i teologi ved det nyopprettede Uppsala universitet fra 1477.
Ericus Olai er forfatteren av krøniken Chronica regni Gothorum, «Gøtenes rikes krønike», som ble skrevet 1460- eller 1470-årene. Boken var et forsøk på å skape internasjonal forståelse for Sveriges ærefulle fortid med fokus på Götaland (sør-Sverige). Verket er preget av hat til nabostatene, samtidig som det er et propagandaskrift for erkebispedømmet i Uppsala. Ericus Olai oversatte salmen Een rikir man fra latin, det første svenske diktet som ble trykt. Les mer i Store norske leksikon Sveriges historie